Barry McGuigan

Dornálaí as Cluain Eois ba ea Barry McGuigan agus ina bhainisteoir agus ina phoiblitheoir ó shin.    

in a previous incarnation, he was world champion bhí craobh an domhain aige tráth

Rinneadh curadh an domhain sa rannóg cleitmheáchan de i gCraobh Dornálaíochta an Domhain sa bhliain 1985.

Mar dhornálaí proifisiúnta bhuaigh McGuigan 32 troid as 35. Bhuaigh sé 28 acu le buillí scoir . Bhain McGuigan go leor gradam aitheantais fosta.  Rinneadh ball de i Halla Chlú na Dornálaíochta Idirnáisiúnta. 

Is saoránach de chuid an Ríocht Aontaithe é McGuigan (tá saoránacht Éireannach air chomh maith). Mar sin thoid McGuigan ar son na hÉireann agus ar son na Breataine chomh maith.

Óige 
Rugadh Barry (Finbarr) McGuigan i gCluain Eois, Contae  Mhuineacháin, ar 28 Feabhra  1961.  Mar dhornálaí amaitéarach,  throid McGuigan le clubanna  éagsúla thuaidh agus theas.   

Throid Barry McGuigan le foireann  Thuaisceart Éireann sna Cluichí  Comhlathais sa bhliain 1978. Throid sé le  foireann na hÉireann sna cluichí  Oilimpeacha i 1980.    

Is i mBéal Feirste is mó  a bhí a lucht leanúna ann. Bhí McGuigan ábalta a  dhéanamh fosta tacaíocht mhór a  fháil ó Phrotastúnaigh agus ó Chaitlicigh. Rugadh McGuigan ina Chaitliceach agus phós sé bean Phrotastúnach. Níor chaith sé dathanna ná  bratacha a dhéanfadh Caitliceach  ná Protastúnach de.

Dornálaí  proifisiúnta 
Thiontaigh McGuigan ina dhornálaí  proifisiúnta i 1981 agus is i  mBaile Átha Cliath a bhain sé a  chéad troid phroifisiúnta. 

Bhain  sé troid eile ansin agus bhí  sé ar an bhealach mar dhornálaí  proifisiúnta mar is ceart. Ach  cuireadh sin siar go mór nuair a  chaill sé troid chonspóideach in éadan Peter Eubanks i Londain.  Ach bhain sé cúpla troid eile  ina dhiaidh sin in éadan daoine  eile. Fuair sé troid eile in éadan Eubanks agus an t-am seo bhuail sé  é. Díoltas!

Bás Young Ali
I rith na bliana 1982, throid Barry McGuigan dornálaí Nigéireach darbh ainm Young Ali. Leag fear Chluain Eois amach a chéile comhraic sa 6ú babhta,   thit Ali i laige le buille scoir agus níor tháinig sé chuige  féin arís. Bhásaigh Young Ali mhí dár gcionn. Go gairid ina dhiaidh sin ba é McGuigan seaimpín an domhain. 

Chuaigh an bás go mór i bhfeidhm ar McGuigan. Deir sé fós nach bhfuil lá dá dtagann nach smaoiníonn sé ar Young Ali agus ar a mhuintir.

Craobh an domhain
Sa bhliain 1983 bhain McGuigan craobh na Breataine.  I 1984 throid sé in éadan Valerio Nati i mBéal Feirste i gcraobh na hEorpa. Bhain sé sin fosta.  Ansin bhí a shúile ar chraobh  an domhain.  

I 1985 fuair sé an deis chun troid in éadan churadh an domhain Eusebio Pedroza i  Londain ar 8 Meitheamh 1985. Troid fhíochmhar a bhí  ann a mhair 15 bhabhta. Bhain McGuigan an troid le cinneadh na mbreitheamh. Rinneadh ‘duine  spórtúil na bliana’ de chuid an  BBC de.

Crios caillte ag McGuigan 
Rinne McGuigan cúpla cosaint  ina dhiaidh sin. Ansin, b’éigean dó dul go Las Vegas le troid in  éadan Stevie Cruz as Texas. Tharla  an troid faoi theas bocht agus  ní raibh McGuigan ábalta cur suas  leis. Choinnigh McGuigan dul go dtí an  babhta deireanach.  

Chaill McGuigan an  cinneadh.  Bhí McGuigan chomh lag sin i ndiaidh na troda go raibh air dul chuig  an ospidéal tamall le díhiodráitriú. 

Lean McGuigan ag troid idir 1988 – 1989. Bhain sé cúpla troid ach chaill sé in éadan Jim McDonnell sa deireadh  agus d’éirigh sé as dornálaíocht  go deo ansin.

Tagairtí

Dornálaithe Éireannacha
Daoine as Contae Mhuineacháin
Daoine a rugadh i 1961
Daoine beo